CELEX: 32021R0275
Language: hu
Date: 2021-02-22 00:00:00
Title: A Tanács (EU) 2021/275 végrehajtási rendelete (2021. február 22.) a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról

2021.2.22.   
               
               
                  HU
               
               
                  Az Európai Unió Hivatalos Lapja
               
               
                  LI 60/1
               
            
         A TANÁCS (EU) 2021/275 VÉGREHAJTÁSI RENDELETE
         (2021. február 22.)
         a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a venezuelai helyzetre tekintettel hozott korlátozó intézkedésekről szóló, 2017. november 13-i (EU) 2017/2063 tanácsi rendeletre (1) és különösen annak 17. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. november 13-án elfogadta az (EU) 2017/2063 rendeletet.
                  
               
                     (2)
                  
                  
                     Az Unió külügyi és biztonságpolitikai főképviselője (a továbbiakban: a főképviselő) 2020. december 7-én nyilatkozatot adott ki az Unió nevében, amelyben kijelentette, hogy a 2020. december 6-i venezuelai nemzetgyűlési választásokra sajnálatos módon úgy került sor, hogy előzetesen nem született nemzeti megállapodás a választási feltételekről, a választás nem felelt meg a hiteles választási eljárásra vonatkozó nemzetközi minimumfeltételeknek, és a venezuelai népet sem mozgósította. A nyilatkozat hangsúlyozza, hogy a politikai pluralizmus tiszteletben tartásának hiánya, valamint az ellenzéki vezetők üldözése és a választásból való kizárása miatt az Unió ezt a választást nem ismeri el olyan hiteles, inkluzív és átlátható választásként, amelynek eredménye a venezuelai nép akaratát tükrözi.
                  
               
                     (3)
                  
                  
                     A főképviselő 2021. január 6-án egy második nyilatkozatot is kiadott az Unió nevében a venezuelai nemzetgyűlési választásokról, amelyben kiemelte az Unió mélységes sajnálatát amiatt, hogy a nemzetgyűlés 2021. január 5-én e nem demokratikus módon lebonyolított választások nyomán hivatalba lépett. Megemlítette azt is, hogy a 2015-ös volt az utolsó olyan választási eljárás, amelynek során a venezuelai polgárok szabad akarata érvényesült Végezetül a nyilatkozat kitért arra, hogy az Unió kész további célzott intézkedéseket hozni.
                  
               
                     (4)
                  
                  
                     A Tanács 2021. január 25-én következtetéseket fogadott el Venezueláról, amelyekben kimondta, hogy az Unió őszintén sajnálja, hogy a 2020. december 6-i parlamenti választások a választási feltételekről való nemzeti konszenzus nélkül zajlottak le, nem feleltek meg a demokratikus folyamatra vonatkozó nemzetközi normáknak, és ezzel az ország elszalasztotta a demokratizálódás esélyét. A Tanács kijelentette továbbá, hogy az emberi jogokat tiszteletben kell tartani. Venezuela addig nem tud kilábalni a politikai válságból, amíg polgárainak és azok családtagjainak letartóztatástól és üldöztetéstől kell tartaniuk csupán azért, mert gyakorolják alapvető jogaikat és szabadságaikat.
                  
               
                     (5)
                  
                  
                     A 2021. január 25-i tanácsi következtetések értelmében, tekintettel arra, hogy Venezuelában romlik az emberi jogok, a jogállamiság, és a demokrácia helyzete, az Unió készen áll arra, hogy további célzott korlátozó intézkedéseket fogadjon el azokkal szemben, akik aláássák a demokráciát vagy a jogállamiságot, és akiket felelősség terhel az emberi jogok súlyos megsértéséért. Ezeket az intézkedéseket az EU úgy alakítja, hogy azok ne a venezuelai lakosságot sújtsák. Az intézkedések visszavonhatók.
                  
               
                     (6)
                  
                  
                     Ebben az összefüggésben, és tekintettel a továbbra is súlyos venezuelai helyzetre, 19 személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek az (EU) 2017/2063 rendelet IV. mellékletében foglalt jegyzékébe.
                  
               
                     (7)
                  
                  
                     Az (EU) 2017/2063 rendelet IV. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/2063 rendelet IV. melléklete a mellékletben foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 295., 2017.11.14., 21. o.
         
      
      
         
            MELLÉKLET
            A következő személyeket fel kell venni a természetes és jogi személyeknek, szervezeteknek és szerveknek az (EU) 2017/2063 rendelet IV. mellékletében foglalt jegyzékébe:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel dátuma
                        
                     
                           „37.
                        
                        
                           Remigio CEBALLOS ICHASO
                        
                        
                           Születési idő: 1963. május 1.
                           Személyazonosító igazolvány száma: V-6557495
                           Neme: férfi
                        
                        
                           2017. június óta a venezuelai bolivári nemzeti fegyveres erők operatív és stratégiai parancsnokságának (Comando Estratégico Operacional Fuerzas Armadas Nacionales Bolivarianas, CEOFANB) parancsnoka, amely a venezuelai fegyveres erők legmagasabb szintű szerve. A CEOFANB ellenőrzi a bolivári nemzeti fegyveres erőket (Bolivarian National Armed Forces, FANB) és a bolivári nemzeti gárdát (Bolivarian National Guard). A CEOFANB emellett felelős az FANB által tüntetések során végrehajtott intervenciók koordinálásért.
                           A CEOFANB parancsnoki minőségében felelősség terheli súlyos emberi jogi jogsértésekért, többek között az FANB tisztviselői és a parancsnoksága alatt álló, alárendelt erők – többek között a bolivári nemzeti gárda – általi túlzott erőszakért, valamint embertelen és megalázó bánásmódért. Különböző források – így a Venezuelai Bolivári Köztársasággal foglalkozó független nemzetközi tényfeltáró misszió – tulajdonítanak emberi jogi jogsértéseket az FANB-nak és a bolivári nemzeti gárdának.
                        
                        
                           2021.2.22.
                        
                     
                           38.
                        
                        
                           Omar José PRIETO FERNÁNDEZ
                        
                        
                           Születési idő: 1969. május 25.
                           Személyazonosító igazolvány száma: V-9761075
                           Neme: férfi
                        
                        
                           Zulia állam kormányzója 2017. december óta. E minőségében aláásta a demokráciát és a jogállamiságot Zulia államban. Az el nem ismert alkotmányozó nemzetgyűlés (National Constituent Assembly, ANC) iktatta be, miután az ANC megtagadta a választás jogszerű győztesének a beiktatását. Omar José Prieto Fernández tevékenyen előmozdította a nem demokratikus módon lebonyolított nemzetgyűlési választásokat, amelyekre 2020. december 6-án került sor. Továbbá Zulia államban „otthonukban tett látogatásokkal” fenyegetett meg ellenzéki vezetőket, és kijelentette, hogy Zulia államot függetlennek nyilvánítja, ha egy, Juan Guaidó által vezetett átmeneti kormány jut hatalomra.
                        
                        
                           2021.2.22.
                        
                     
                           39.
                        
                        
                           José Dionisio BRITO RODRÍGUEZ
                        
                        
                           Születési idő: 1971. január 15.
                           Személyazonosító igazolvány száma: V-8263861
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja és annak a parlamenti bizottságnak az elnöke, amely a nemzetgyűlés 2015-ben megválasztott tagjai által „a köztársaság ellen elkövetett cselekményeket” vizsgálja. Ezenkívül José Dionisio Brito Rodríguez jogszerűtlenül ragadta magához a Primero Justicia ellenzéki párt vezetését, mégpedig a Legfelsőbb Bíróság 2020. júniusi határozata alapján. 2019-ben korrupció gyanúja miatt kizárták a Primero Justiciából. Továbbá a nemzetgyűlés tagjaként 2020. január 5-én részt vett abban, hogy Luis Eduardo Parra Riverót jogellenes módon a nemzetgyűlés elnökévé válasszák, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség megakadályozta több parlamenti képviselőnek a nemzetgyűlés helyiségeibe való belépését, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett szervezkedniük, hogy Juan Guaidót újraválasszák a nemzetgyűlés elnökévé. Intézkedései ennélfogva aláásták a demokráciát és a jogállamiságot Venezuelában.
                        
                        
                           2021.2.22.
                        
                     
                           40.
                        
                        
                           José Bernabé GUTIÉRREZ PARRA
                        
                        
                           Születési idő: 1952. december 21.
                           Személyazonosító igazolvány száma: V-1565144
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja és az Acción Democrática ellenzéki párt jogosulatlan vezetője. José Bernabé Gutiérrez Parra 2020 júniusában, a Legfelsőbb Bíróság döntése nyomán szerzett jogosulatlanul ellenőrzést az Acción Democrática ellenzéki párt felett. A vezetői tisztségbe kerülését megelőzően a párt által képviselt állásponttal szembehelyezkedve Gutiérrez Parra részt vett az Acción Democráticával a nem demokratikus módon lebonyolított nemzetgyűlési választásokon, amelyekre 2020. december 6-án került sor. Gutiérrez Parra megváltoztatta a párt álláspontját, felhasználta annak jelképeit, és részt vett a választásokon, valamint nyilvános rendezvényeken, például televíziós vitákban. Gutiérrez Parrát az Acción Democrática jogszerű tagjai kizárták a pártból, akik cselekményeit összeesküvésnek és árulásnak minősítették. Intézkedései ennélfogva aláásták a demokráciát és a jogállamiságot Venezuelában.
                        
                        
                           2021.2.22.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Születési idő: 1946. április 27.
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Születési idő: 1965. március 7.
                           Neme: nő
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Születési idő: 1950. október 12.
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           44.
                        
                        
                           René Alberto DEGRAVES ALMARZA
                        
                        
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           45.
                        
                        
                           Arcadio DELGADO ROSALES
                        
                        
                           Születési idő: 1954. szeptember 23.
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája és alelnöke. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Születési idő: 1947. december 13.
                           Neme: nő
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Születési idő: 1968. április 29.
                           Születési hely: La Guaira (La Guaira State, Venezuela)
                           Személyazonosító igazolvány száma: V-6978710
                           Neme: nő
                        
                        
                           Az Országos Választási Tanács (Consejo Nacional Electoral, CNE) elnöke 2020. június 13. óta. A Legfelsőbb Bíróság (Tribunal Supremo de Justicia, TSJ) Választási Tanácsának (Electoral Chamber) és Plenáris Tanácsának (Plenary Chamber) korábbi tagja, a TSJ második alelnöke 2015-től 2017. február 24-ig, a TSJ alelnöke 2017. február 24-től 2020. június 12-ig. A TSJ Választási Tanácsának tagjaként Indira Maira Alfonzo Izaguirrét felelősség terheli a 2015 decemberében az akkor újonnan megválasztott nemzetgyűléssel (National Assembly) szemben hozott intézkedésekért, amelyek következtében lehetetlenné vált a nemzetgyűlés számára, hogy gyakorolja jogalkotási hatásköreit. Ezenkívül elfogadta, hogy 2020 júniusában a TSJ nevezze ki a CNE elnökévé, noha ez a nemzetgyűlés előjoga. E szerepében előkészítette és felügyelte a nem demokratikus módon lebonyolított nemzetgyűlési választásokat, amelyekre 2020. december 6-án került sor, valamint részt vett az e választásokra vonatkozó választási normák 2020. június 30-i megváltoztatásában. Intézkedései ennélfogva aláásták a demokráciát és a jogállamiságot Venezuelában.
                        
                        
                           2021.2.22.
                        
                     
                           48.
                        
                        
                           Leonardo Enrique MORALES POLEO
                        
                        
                           Neme: férfi
                        
                        
                           Az Országos Választási Tanács (Consejo Nacional Electoral, CNE) alelnöke 2020. augusztus 7. óta, továbbá a Politikai Részvételi és Finanszírozási Bizottság (Political Participation and Financing Commission) elnöke.
                           Leonardo Enrique Morales Poleót a Legfelsőbb Bíróság (Tribunal Supremo de Justicia, TSJ) nevezte ki a CNE alelnökévé és a Politikai Részvételi és Finanszírozási Bizottság (Political Participation and Financing Commission) elnökévé 2020. augusztus 7-én, noha ez a nemzetgyűlés (National Assembly) előjoga. Ezenkívül közvetlenül kinevezése előtt a Progresszív Haladás pártban (Avanzada progresista) töltött be tisztséget. A CNE tagjaként teljes mértékben részt vett annak a választási folyamatnak a felügyeletében, amelynek nyomán 2020. december 6-án sor került a nem demokratikus módon lebonyolított nemzetgyűlési választásokra. Cselekményei ennélfogva aláásták a demokráciát és a jogállamiságot Venezuelában.
                        
                        
                           2021.2.22.
                        
                     
                           49.
                        
                        
                           Tania D’AMELIO CARDIET
                        
                        
                           Születési idő: 1971. december 5.
                           Születési hely: Italy
                           Állampolgársága: venezuelai
                           Személyazonosító igazolvány száma: V-11691429
                           Neme: nő
                        
                        
                           Az Országos Választási Tanács (Consejo Nacional Electoral, CNE) tagja (vezető tisztviselője) a 2016–2023-as időszakban. A CNE tagja (vezető tisztviselője) volt a 2010–2016-os időszakban.
                           Tania d’Amelio Cardiet, aki 2010 óta a CNE vezető tisztviselője, a tisztségei keretében végzett tevékenységeivel közvetlenül hozzájárult a demokrácia és a jogállamiság aláásásához Venezuelában, beleértve a nem demokratikus módon lebonyolított 2020. évi nemzetgyűlési választások előkészítését, az ezen választásokra vonatkozó választási normák 2020. június 30-i megváltoztatásában való részvételt, valamint a 2018. évi elnökválasztás megszervezésében és lebonyolításában való részvételt. Ezenkívül d’Amelio Cardiet elfogadta, hogy 2016-ban a Legfelsőbb Bíróság (Tribunal Supremo de Justicia, TSJ) nevezze ki a CNE tagjává, noha ez a nemzetgyűlés (National Assembly) előjoga.
                        
                        
                           2021.2.22.
                        
                     
                           50.
                        
                        
                           José Miguel DOMÍNGUEZ RAMÍREZ
                        
                        
                           Születési idő: 1979. október 17.
                           Személyazonosító igazolvány száma: V-14444352
                           Neme: férfi
                        
                        
                           A különleges akcióerők (Fuerzas de Acciones Especiales, FAES) igazgatója 2019. május 6. óta. A FAES-ért felelős korábbi főbiztos Táchira államban. Ezenkívül José Miguel Domínguez Ramírez a venezuelai bolivári nemzeti rendőrség (Bolivarian National Police) hatáskörébe tartozó FAES műveleti igazgatója volt. Felelősség terheli az irányítása alatt álló FAES-tisztviselők által Venezuelában elkövetett súlyos emberi jogi jogsértésekért, valamint a civil társadalom és a demokratikus ellenzék elnyomásáért. Közismert, hogy a FAES törvénytelen kivégzéseket hajtott végre és közreműködött a Maduro politikai ellenfelei, az ellenzék és a tüntetők eltérő véleményének az erőszakos elnémításában, aminek következtében Michelle Bachelet, az ENSZ emberi jogi főbiztosa követelte a FAES feloszlatását. Domínguez Ramírez továbbá korábban azon venezuelai biztonsági csapat tagja volt, amely 2014. február 12-én tüzet nyitott fegyvertelenül tüntető diákokra, aminek során legalább egy diák, Bassil Da Costa az életét vesztette.
                        
                        
                           2021.2.22.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Személyazonosító igazolvány száma: V-10132041
                           Neme: férfi
                        
                        
                           Hadosztály-tábornok, valamint a katonai kémelhárítási főigazgatóság (Dirección General de Contrainteligencia Militar, DGCIM) igazgatóhelyettese 2020. augusztus 21. óta. Rafael Ramón Blanco Marrero vezérezredes utóda. Carlos Ramón Enrique Carvallo Guevara korábban a Los Andes régióban szolgált a DGCIM kötelékében, valamint magas rangú pozíciót töltött be a bolivári nemzeti gárdában (Bolivarian National Guard). Felelősség terheli a parancsnoksága alatt álló DGCIM-tisztviselők által Venezuelában elkövetett súlyos emberi jogi jogsértésekért. A Venezuelai Bolivári Köztársasággal foglalkozó független nemzetközi tényfeltáró misszió a közelmúltban közzétett megállapításaiban olyan intézményként jellemzi a DGCIM-et, amelyet közvetlen felelősség terhel súlyos emberi jogi jogsértések elkövetéséért.
                        
                        
                           2021.2.22.
                        
                     
                           52.
                        
                        
                           Jesús Emilio VÁSQUEZ QUINTERO
                        
                        
                           Személyazonosító igazolvány száma: V-7422049
                           Neme: férfi
                        
                        
                           Hadosztály-tábornok 2019. július 5. óta és 2017. december óta a katonai ügyészség legfőbb ügyésze. A katonai ügyészség legfőbb ügyészeként felelősség terheli a demokrácia és a jogállamiság aláásásáért Venezuelában. A katonai ügyészség kapcsolatba hozható a fegyveres erők keretében zajló belső igazságügyi eljárásokkal, valamint incidensek kivizsgálásának az elmulasztásával, többek között Acosta kapitány 2019-ben bekövetkezett halálának ügyében. Továbbá katonai igazságszolgáltatást alkalmaznak a polgári lakosságra.
                        
                        
                           2021.2.22.
                        
                     
                           53.
                        
                        
                           Carlos Enrique TERÁN HURTADO
                        
                        
                           Személyazonosító igazolvány száma: V-8042567
                           Neme: férfi
                        
                        
                           2019. július 5. óta dandártábornok, és 2019 óta a katonai kémelhárítási főigazgatóság (Dirección General de Contrainteligencia Militar, DGCIM) bűnügyi nyomozati különleges igazgatóságának (Special Directorate of Criminal and Criminal Investigation) vezetője. Korábbi tisztségeiben Carlos Enrique Terán Hurtado dandártábornok Falcón államban a rendőrség vezetőjeként, Táchira államban pedig a DGCIM vezetőjeként szolgált. Felelősség terheli a parancsnoksága alatt álló DGCIM-tisztviselők által elkövetett súlyos emberi jogi jogsértésekért, köztük fogva tartottakkal szembeni kegyetlen és embertelen bánásmódért. A Venezuelai Bolivári Köztársasággal foglalkozó független nemzetközi tényfeltáró misszió a részletes megállapításaiban kifejezetten kiemelte Terán Hurtado dandártábornokot azon szereplők egyikeként, akiket felelősség terhel de la Sotta kapitány ügyében, és aki kapcsolatba hozható azzal.
                        
                        
                           2021.2.22.
                        
                     
                           54.
                        
                        
                           Manuel Eduardo PÉREZ URDANETA
                        
                        
                           Születési idő: 1960. december 29. vagy 1962. május 26.
                           Születési hely: Cagua, State of Aragua
                           Személyazonosító igazolvány száma: V-6357038
                           Útlevél száma: 001234503 (2012-ben lejárt)
                           Neme: férfi
                        
                        
                           Bel- és igazságügyi miniszterhelyettes 2015. április 7. óta. A venezuelai Bel- és Igazságügyi Minisztériumon belül Manuel Eduardo Pérez Urdaneta dandártábornok az öt miniszterhelyettes egyike. Feladatköre a megelőző biztonságra és a közvédelemre terjed ki (Viceministro de prevención y Seguridad Ciudadana). Ezt megelőzően Pérez dandártábornok a bolivári nemzeti rendőrség (Bolivarian National Police) igazgatójaként szolgált. E szerepében felelősség terheli a bolivári nemzeti rendőrségnek (Bolivarian National Police) az irányítása alatt álló tisztviselői által elkövetett súlyos emberi jogi jogsértésekért, beleértve súlyos fizikai erő alkalmazását békés tüntetőkkel szemben.
                        
                        
                           2021.2.22.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Születési idő: 1969. szeptember 28.
                           Személyazonosító igazolvány száma: V-6864238
                           Neme: férfi
                        
                        
                           A tudományos, büntető és bűnügyi nyomozati alakulat Cuerpo de Investigaciones Científicas, Penales y Criminalísticas (CICPC) igazgatója 2016. február 5. óta. Ezt megelőzően a CICPC igazgatóhelyettese volt. Felelősség terheli az irányítása alatt álló CICPC-tisztviselők által elkövetett súlyos emberi jogi jogsértésekért. A Venezuelai Bolivári Köztársasággal foglalkozó független nemzetközi tényfeltáró misszió a jelentésében olyan intézményként jellemzi a CICPC-t, amely szisztematikusan elkövet emberi jogi jogsértéseket Venezuelában.
                        
                        
                           2021.2.22.”